Legend of Kamapuaa. 



353 



A ke kai hoomoe i ke alo o ka pohaku, 

 E hiki mai auanei kuu kino makani, 

 O Kiikeaoiki, o Kukeaonui, 

 O Kukeaoloa, o Kukeaopoko, 

 O Kukeaomihamihaikalani, 

 Kaiehu ka lani, ehuehu ka lani, 



Ehuehu ka lani ia oe la e ! 

 E Makaliinuikuakawaiea, 

 Hee ko aina i ke kakahiaka, 

 E Makaliinuikuakawaiea la, 

 Puni Kauai nei ia'u la e, puni. 



A lohe o Makalii i keia oli a Kamapuaa, niihi iho la ia i kona make. Maopopo 

 iho la ia ia o Kamapuaa keia, nolaila, ninau mai la ia ia Kamapuaa ma ke oli penei: 



O oe no ka na e Haunuu, 

 E Haulani, ka mano nui, 

 E Kaalokuloku, e ui e? 

 O kou inoa ia? E o mai. 



Ae mai o Kamapuaa : "Ae owau no, o Kama." 



I aku o Makalii i mua o Kamapuaa : "Make, aohe wahi e ola ai, aohe uka, aohe 

 kai, aohe nae, aohe lalo, aohe opu weuweu e pee iho ai, ua make ia oe e Kama." I aku 

 o Kama : "Aole oe e make, ke loaa kekahi mele o'u ia oe." No ka huhu o Kama ke kumu 

 o keia olelo ana i mele, no keia huaolelo a ]\Iakalii, i pane kikoi mai ai, penei: "Lea maoli 

 kuu inoa ia oe, ina i make o Kaneiki ia'u i keia la, o oe ka'u e hoola." 



Pane aku o Makalii: "Iloko paha o ka opu o ka makuahine loaa ke mele." Olelo 

 aku o Kamapuaa me ka huhu: "Aole no ka e noonoo iho kou opu?" 



Ia wa, aloha iho la o Lonoikiaweawealoha ia Makalii (oia kekahi akua o Kama- 

 puaa), a'o iho ia i na mele inoa o Kamapuaa. Oli aku la o Makalii i ke mele o Kamapuaa, 

 a kuu iho la. Ninau aku la o Makalii : "Pehea au?" Olelo mai o Kamapuaa : "Aole oe 

 e ola i ke mele hookahi, aia elua mele." Oli aku la o Makalii i na mele a pau loa o Kama- 

 puaa, a pau ia, alalia ola o Makalii ia Kamapuaa, aole i make. Ma keia ola ana o 

 Makalii, nonoi aku la ia ia Kamapuaa i wahi nona e noho ai me kona mau kanaka. 

 Olelo mai o Kamapuaa: "Kahiki oe me Koea e noho ai." Hoole aku o ]\Iakalii : "Aole 

 au e ola i laila, he nui na kai a'vi e holo ai." I Hawaii hoi ha me Pele, e noho ai." "Aole 

 au e ola i laila." "I Oahu hoi ha me Kekeleiaiku a me Kamaunuaniho." "Aole no wau 

 e ola i laila." "I uka hoi ha oe o ke kuahiwi e noho ai i kahi nui o ke ki, o ka pala, o ke 

 mau, o ka hapuu." "Ae," aku o Makalii. Hoi aku la ia me kona mau kanaka i ke kau- 

 hiwi e noho ai. 



